312 DE AMICITJA. 



prium, quam inter consilia amici, et adulatoris. Neque 

 enim adulator magis infestus, quam quilibet sibi : neque 

 rursus remedium prsestantius, contra adulationem sui 

 ipsius, reperitur, quam libertas amici. Consilium duorum 

 generum est. Alterum de moribus ; alterum de negotiis. 

 Quantum ad prius. Optimum, ad animi sanitatem tuendam, 

 medicamentum, est admonitio amici fidelis. Seipsum ad 

 rationes stricte reddendas compellere, medicina est inter- 

 dum, nimis penetrans, et corrosiva. Lectio librorum 

 moralium, res est paulo hebetior. Observatio propriorum 

 defectuum in aliis, tanquam in speculo, aliquando, ut fit 

 etiam in speculis, minus respondet. Verum (ut diximus) 

 optima medicina, (optima ad recipiendum, optima ad 

 operandum ;) est admonitio amici, Mirum profecto est 

 videre, quot errores enormes, et plane absurdos, committant 

 aliqui (prsesertim ex grandioribus,) quia non adsit iis 

 amicus, qui monere possit : in damnum haud parvum, et 

 existimationis, et fortunes suss. Sunt enim, (ut ait apos- 

 tolus Jacobus,) &quot; tanquam homines, qui intuentur in 

 speculum, et statim obliviscunturimaginis suae.&quot; Quantum 

 ad negotia. Vetus est; &quot; Melius videre oculos, quam 

 oculum ;&quot; licet nonnulli hoc cavillentur : etiam recte 

 dicitur; &quot; Spectatorem ssepe plus videre, quam lusorem :&quot; 

 quin et certius disploditur sclopetum majus, palo innixum, 

 quam super brachium ; etsi quidam tarn altum sapiant, ut 

 putent in sese esse omnia. Verum, quicquid dici possit in 

 contrarium, certum est, consilium negotia dirigere, et 

 stabilire. Quod si quis secum cogitet, consilium se quidem 

 capturum, sed per partes ; in aliis hunc, in aliis ilium, con- 

 sulendo ; bene habet; (hoc est; melius illi fuerit, quam 

 consilio omnino non uti ;) verum, in duo pericula impingit: 

 unum, quod vix fidele consilium reperturus sit ; raro enim, 

 nisi a fideli, et intimo amico consilium datur, quod non ad 

 dantis fines inflexum et detortum sit. Alterum, quod consilia 

 ilia, a diversis manantia, (licet cum fide, et bona inten- 

 tione prsestita,) damnosa saepenumero erunt et nociva ; ac 

 partim ex incommodis,partim ex remediis,commixta; veluti, 

 si medicum advoces, qui in curatione morbi illius peritus 

 habetur, sed corporis tui constitutionis penitus ignarus : 

 quare poterit, fortasse, valetudinem, ad tempus, promovere ; 

 sed cum periculo, ne, in summa, sanitati prsejudicet : 

 atque hoc pacto morbum extinguet, et non ita multo post, 

 hominem. Verum amicus, cui status amici sui perfecte 

 cognitus est, cavebit, ne in praesens juvando, in malum 

 futurum impingat. Itaquc consiliis istis dispersis, (ut jam 



